ครม. เห็นชอบจัดเลือกตั้งท้องถิ่น เปิดชิงเก้าอี้ “อบต.” ปีนี้
ครม. เห็นชอบจัดการเลือกตั้งท้องถิ่น เปิดศึกชิงเก้าอี้ “อบต.” จำนวน 5,300 แห่ง ภายในปีนี้ ส่วน “กทม.-พัทยา” รอกำหนดรอบต่อไป มอบ กกต. พิจารณาเวลาที่เหมาะสม
ครม. เห็นชอบจัดการเลือกตั้งท้องถิ่น เปิดชิงเก้าอี้ “อบต.” ภายในปีนี้ ส่วน “กทม.-พัทยา” รอกำหนดรอบต่อไป
7 ก.ย. 2564

นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) รับทราบการเตรียมความพร้อมการเลือกตั้งท้องถิ่น องค์การบริหารส่วนตำบล (อบต.) กรุงเทพมหานคร (กทม.) และพัทยา ตามที่กระทรวงมหาดไทยเสนอ โดยมอบให้คณะกรรมการการเลือกตั้ง (กกต.) ไปพิจารณาเวลาที่เหมาะสมต่อไป
ทั้งนี้ในส่วน อบต. 5,300 แห่ง ให้กำหนดจัดเลือกตั้งภายในปีนี้ ส่วนกทม.และพัทยา จะกำหนดในลำดับถัดไป